CELEX: 62013TA0103
Language: da
Date: 2015-10-13 00:00:00
Title: Sag T-103/13 P: Rettens dom af 13. oktober 2015 — Kommissionen mod Cocchi og Falcione (Appel — kontraappel — personalesag — tjenestemænd — pensioner — overførsel af nationale pensionsrettigheder — forslag om godskrivning af pensionsgivende tjenesteår — ikke-bebyrdende retsakt — afvisning i første instans — artikel 11, stk. 2, i bilag VIII til vedtægten)

30.11.2015   
            
            
               DA
            
            
               Den Europæiske Unions Tidende
            
            
               C 398/33
            
         Rettens dom af 13. oktober 2015 — Kommissionen mod Cocchi og Falcione
   (Sag T-103/13 P) (1)
   
   ((Appel - kontraappel - personalesag - tjenestemænd - pensioner - overførsel af nationale pensionsrettigheder - forslag om godskrivning af pensionsgivende tjenesteår - ikke-bebyrdende retsakt - afvisning i første instans - artikel 11, stk. 2, i bilag VIII til vedtægten))
   (2015/C 398/43)
   Processprog: fransk
   
      Parter
   
   
      Appellant: Europa-Kommissionen (ved G. Gattinara og D. Martin, som befuldmægtigede)
   
      De andre parter i appelsagen: Giorgio Cocchi (Wezembeek-Oppem, Belgien) og Nicola Falcione (Bruxelles, Belgien) (først ved advokaterne S. Orlandi, J.-N. Louis og D. de Abreu Caldas, og derefter ved S. Orlandi)
   
      Sagens genstand
   
   Appel af dom afsagt af Retten for EU-Personalesager (Første Afdeling) den 11. december 2012 i sag Cocchi og Falcione mod Kommissionen (F-122/10, Sml.Pers., EU:F:2012:180), med påstand om ophævelse af denne dom.
   
      Konklusion
   
   
               1)
            
            
               Dom afsagt af Personaleretten (Første Afdeling) den 11. december 2012, Cocchi og Falcione mod Kommissionen (F-122/10), ophæves, for så vidt som Personaleretten heri fastslog, at sagsøgernes påstand om annullation af retsakterne (i denne dom kvalificeret som »afgørelser«) af 12.og 23. februar 2010, fremsendt af Europa-Kommissionen til henholdsvis Nicola Falcione og Giorgio Cocchi, kunne antages til realitetsbehandling og gav sagsøgerne medhold for så vidt som disse akter tilbagetrak de forslag til Giorgio Cocchi og Nicola Falcione, som viser resultatet i supplerende pensionsgivende år af en eventuel overførsel af deres pensionsrettigheder.
            
         
               2)
            
            
               Kontraappellen forkastes.
            
         
               3)
            
            
               Europa-Kommissionen frifindes i det af Giorgio Cocchi og Nicola Falcione anlagte søgsmål ved Personaleretten i sag F-122/10 med påstand om annullation af retsakterne af 12.og 23. februar 2010, fremsendt af Europa-Kommissionen til henholdsvis Nicola Falcione og Giorgio Cocchi, for så vidt som disse akter tilbagetrak de forslag til Giorgio Cocchi og Nicola Falcione, som viser resultatet i supplerende pensionsgivende år af en eventuel overførsel af deres pensionsrettigheder.
            
         
               4)
            
            
               Giorgio Cocchi og Nicola Falcione bærer deres egne omkostninger i appelsagen samt de omkostninger, som Kommissionen har afholdt i forbindelse med kontraappellen. Kommissionen bærer sine egne omkostninger i appelsagen.
            
         
               5)
            
            
               Giorgio Cocchi og Nicola Falcione samt Europa-Kommissionen bærer deres egne omkostninger i forbindelse med sagen i første instans.
            
         
      (1)  EUT C 129 af 4.5.2013.